Swanger vrou sterf ook in Jhb-busongelukReddingswerkers op die toneel. Foto: @jozi117 op Twitter. Die swanger vrou wat vroeër Vrydag uit die wrak van een van die busse wat in Johannesburg gebots het gered moes word, is kort ná haar aankoms by die hospitaal dood. Volgens paramedici was sy glo ses maande swanger. Twee mense is dood in dié ongeluk wat omstreek 07:00 in Jan Smutsrylaan in Saxonwold plaasgevind het. Maroela Media het vroeër berig die ander oorledene is vermoedelik een van die busse se bestuurders. Die busse het reg van voor gebots. Nagenoeg 65 mense het geringe tot kritieke beserings opgedoen. Klik hier om foto’s en ŉ video van die toneel te sien.